Йолдыз Исәнбәт

Йолдыз Исәнбәт, Йолдыз Нәкый кызы Исәнбәт (русча документларында: Исанбет Юлдуз Накиевна, 1936 елның 30 мае, СССР, РСФСР, ТАССР,Казан ― 2021 елның 4 мае, РФ, ТР, Казан) — музыка белгече, педагог. РФ һәм РТ композиторлар берлеге әгъзасы. РФ (1997) һәм Татарстан АССРның (1987) атказанган сәнгать эшлеклесе, сәнгать фәннәре кандидаты (1970).

 Тәрҗемәи хәле 
1936 елның 30 маенда Казанда күренекле язучы Нәкый Исәнбәт гаиләсендә туган. Әнисе Гөлсем (1900-1967). Олы абыйсы БулатТАССР мәдәният министры Булат Гыйззәтуллин (1920-1989), бертуган абыйлары Арлат (1926-1995), Празат (1927-2001), Үзбәк (1933) Мәгариф.рф сайты. Казан дәүләт консерваториясенең теория-композиторлык факультетын тәмамлаган (1962). «Муса Җәлил һәм татар музыкасы»РФ дәүләт китапханәсе сайты темасына сәнгать фәннәре кандидатлыгына диссертация яклаган (1970).

1962-1994 елларда Казан дәүләт консерваториясендә: музыка тарихы буенча дәресләр бирә, «музыка белгече» белгечлегенә укучы студентларның диплом эшләре белән җитәкчелек итә, 1976-1978, 1989-1994 елларда музыка теориясе һәм татар музыкасы кафедралары белән җитәкчелек итә.

1993-1996 елларда Татарстан Республикасы Фәннәр академиясенең Татар энциклопедиясе институты өлкән гыйльми хезмәткәре.

2021 елның 4 маенда 85нче яшендә вафат. Казанның Иске бистә зиратында җирләнә  Күренекле музыка белгече Йолдыз Исәнбәт вафат. Азатлык радиосы, 4.05.2021.

 Гыйльми эшчәнлеге 
Татар музыка мәдәнияте, бигрәк тә татар музыка театры тарихы (фольклор нигезләреннән башлап, 1939 елда театр ачылуга кадәр) мәсьәләләренә багышланган хезмәтләр авторы.

Татар энциклопедия сүзлеге өчен 100дән артык мәкалә яза.

«Татар композиторларының Казан сәхнәсендә куелган музыкаль-сәхнә әсәсрләренең сүзлеге»н төзи.

 Кызыклы факт 
Әтисе, күренекле язучы — энциклопедист Нәкый Исәнбәтнең намуслы исемен яклап, чыгыш ясарга туры килә:
 Н. Исәнбәтне телгә  алмыйча, «Идегәй» дастанын ТКН да һәм Казан утларында бастырганнан соң, Н. Исәнбәт бер төркем татар галимнәрен-язучыларын судка биргәч;
 «1937 елда, Мәскәүгә әләк язып, Н. Исәнбәт Татарстан язучылар берлеген утыртты»  дип белдергән Рафаэль Мостафинга («Татарстан», 2008, № 2-3) каршыЮ. Исанбет. Насколько правдива критика. Казань: ЗАО “Новое знание”, 2008. ISBN 978-5-89347-527-2.

 Бүләкләре, мактаулы исемнәре 
 1987 Татарстан АССРның атказанган сәнгать эшлеклесе
 1997 РФ атказанган сәнгать эшлеклесе

 Искәрмәләр 

 Чыганаклар 
 Татарский энциклопедический словарь. Казань: Институт татарской энциклопедии АН РТ, 1999. ISBN 0-9530650-3-0
 Композиторы и музыковеды Советского Татарстана. Казань: ТКН, 1986.
 Рустем Яхин. Материалы, воспоминания, документы (төзүчеләре Йолдыз Исәнбәт, Клара Таҗиева). Казан: ТКН, 2002.ISBN 5-298-01130-6
 Исанбет Ю. Лишь только труд дает пустыням воды. «Казань»,  № 5, 2011.
 Исанбет Ю. Автопортрет на фоне музыки. «Казань», № 4, 2007.

 Сылтамалар 

 Й.Н. Исәнбәт «Милләттәшләр» сайтында
  Й. Исәнбәт белән татар музыкасы турында әңгәмә

 Моны да карагыз 

Төркем:Казан консерваториясен тәмамлаучылар
Төркем:Сәнгать фәннәре кандидатлары
Төркем:Вуз укытучылары
Төркем:Татарстанның атказанган сәнгать эшлеклеләре
Төркем:Россиянең атказанган сәнгать эшлеклеләре
Төркем:Муса Җәлил